Nr.  10549/07.03.2025

**REFERAT DE APROBARE**

la Proiectul de hotărâre privind aprobarea Bugetului de venituri şi cheltuieli

pe anul 2025 al societății TETAROM S.A.

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| În temeiul dispoziţiilor Legii nr. 31/1990 privind societățile, republicată, cu modificările și completările ulterioare, articolului 92 din Ordonanța de Urgență a Guvernului nr. 57/2019 privind Codul Administrativ, Consiliul Județean Cluj a hotărât participarea cu capital și cu bunuri, la înfiinţarea, funcţionarea şi dezvoltarea unor regii autonome și societăți de interes județean.  În baza dispoziţiilor articolului 173 alin. 1 lit. a) și alin. 2 litera d) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, Consiliul Judeţean Cluj exercită, în numele judeţului, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.  În conformitate cu prevederile art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare, bugetele de venituri şi cheltuieli ale operatorilor economici se aprobă prin hotărâre a consiliului judeţean. |
| * 1. **Cerinţe care reclamă oportunitatea actului administrativ:** |
| Conform art. 6 alin. (1) din Ordonanța Guvernului nr. 26/2013, *operatorii economici prevăzuţi la art. 4 alin. (1) lit. a)-c) prezintă, în vederea aprobării, după consultarea prealabilă a organizaţiilor sindicale, bugetul de venituri şi cheltuieli însoţit de anexele de fundamentare, întocmite în conformitate cu prevederile legale în vigoare, organelor administraţiei publice centrale ori locale, după caz, în subordinea, în coordonarea, sub autoritatea sau în portofoliul cărora se află, în termen de 45 de zile de la intrarea în vigoare a legii anuale a bugetului de stat sau a aprobării bugetelor locale ale comunelor, oraşelor, municipiilor, sectoarelor municipiului Bucureşti, judeţelor sau municipiului Bucureşti, după caz.*  În data de 10.02.2025 s-a aprobat Legea nr. 9 a Bugetului de stat pe anul 2025, publicată în Monitorul Oficial nr. 118/10.02.2025 și intrată în vigoare la data de 13.02.2025.  Societatea a întocmit Bugetul de venituri şi cheltuieli pe anul 2025, l-a aprobat în Consiliul de Administrație prin Hotărârea nr. 1 din 03.03.2025 şi prin adresa nr. 573/04.03.2025, înregistrată la Consiliul Judeţean Cluj cu nr. 9867/04.03.2025, l-a prezentat spre aprobare Consiliului Județean Cluj.  TETAROM S.A. a transmis și înregistrat la Consiliul Județean Cluj cu nr. 9780/04.03.2025 convocatorul Adunării Generale a Acționarilor nr. 562/03.03.2025, pentru data de 28.03.2025, ora 11:00, având pe ordinea de zi aprobarea Bugetului de venituri și cheltuieli pe anul 2025. |
| 1. **Schimbări preconizate:** |
| Societatea TETAROM S.A. a întocmit bugetul de venituri şi cheltuieli cu respectarea următoarelor prevederi legale:   * art. XXXIII din O.U.G. nr. 156 din 30 decembrie 2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare; * Legii nr. 9/2025 a bugetului de stat pe anul 2025, rectificată; * Ordonanța Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participare majoritară, cu modificările și completările ulterioare; * Ordinul Ministrului Finanţelor Publice nr. 3818/2019 privind aprobarea formatului și structurii bugetului de venituri și cheltuieli al operatorilor economici, precum și a anexelor de fundamentare a acestuia; * Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările și completările ulterioare; * alte reglementări și legi incidente, în vigoare.   La întocmirea bugetului de venituri și cheltuieli s-a avut în vedere următoarele:  - rezultatele obținute în anul 2024;  - Hotărârea Consiliului de Administrație nr. 1/03.03.2025 privind aprobarea bugetului de venituri și cheltuieli pe anul 2025;  - dimensionarea cheltuielilor în funcție de veniturile preliminate a fi realizate;  - planul de investiții. |
| **Secțiunea a 2-a - Impactul socio-economic:** |
| Bugetul de venituri și cheltuieli reprezintă un instrument financiar care estimează veniturile și cheltuielile societății pe o perioadă de timp. Realizarea bugetului presupune îmbunătățirea managementului financiar, controlul tranzacțiilor financiare și planificarea viitoarelor alocări de fonduri. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Prezentul proiect de hotărâre are și va avea impact financiar asupra bugetului judeţului. Având în vedere rezultatul estimat a fi realizat, vor fi afectate veniturile bugetului județului realizate din încasarea vărsămintelor/dividendelor de la intreprinderile publice aflate în subordinea, autoritatea, coordonarea Consiliului Județean Cluj. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| În conformitate cu prevederile pct. I din Anexa nr. 6 – INSTRUCȚIUNI pentru completarea bugetului de venituri și cheltuieli și a anexelor de fundamentare a acestuia de către operatorii economici la care statul ori unitățile administrativ-teritoriale sunt acționari unici ori majoritari sau dețin direct sau indirect o participație majoritară – la Ordinul Ministrului Finanţelor Publice nr. 3818 din 30 decembrie 2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia, Anexa nr. 1 - Bugetul de venituri și cheltuieli - se aprobă în conformitate cu prevederile legale în vigoare și se va publica numai coloana aferentă anului curent, respectiv Propuneri an curent" (N), iar Anexele de fundamentare nr. 2 - 5 nu se publică. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Nu este cazul |
| **Secțiunea a 6-a – Anexe la referatul de aprobare:** |
| 1. Adresa societății TETAROM S.A. nr. 573/04.03.2025, înregistrată la Consiliul Judeţean Cluj cu nr. 9867/04.03.2025; 2. Bugetul de venituri și cheltuieli pe anul 2025 – anexa nr.1-5; 3. Notele de fundamentare; 4. Hotărârea Consiliului de Administrație al TETAROM S.A. nr. 1/03.03.2025, privind aprobarea Bugetului de venituri și cheltuieli pe anul 2025 al societății TETAROM S.A. 5. Convocatorul Adunării Generale a Acționarilor nr. 562/03.03.2025, transmis și înregistrat la Consiliul Județean Cluj cu nr. 9780/04.03.2025. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind aprobarea Bugetului de venituri şi cheltuieli pe anul 2025**

**al societății** **TETAROM S.A.**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din……. ...... privind aprobarea Bugetului de venituri şi cheltuieli pe anul 2025 al societății TETAROM S.A., propus de președintele Consiliului Județean Cluj, domnul Alin Tișe, care este însoţit de Referatul de aprobare cu nr. 10549/07.03.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 10550/07.03.2025 şi Avizul cu nr………..... din ……………... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Adresa societății TETAROM S.A. nr. 573/04.03.2025, înregistrată la Consiliul Judeţean Cluj cu nr. 9867/04.03.2025;
* Hotărârea Consiliului de Administrație al TETAROM S.A. nr. 1/03.03.2025 privind aprobarea Bugetului de venituri și cheltuieli pe anul 2025 al societății TETAROM S.A.;
* Convocatorul Adunării Generale a Acționarilor nr. 562/03.03.2025, transmis și înregistrat la Consiliul Județean Cluj cu nr. 9780/04.03.2025.

Luând în considerare prevederile:

* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin (1) lit. a) și alin. (2) lit. d) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;
* Legii contabilităţii nr. 82/1991, republicată, cu modificările şi completările ulterioare;
* Legii nr. 9/2025 a bugetului de stat pe anul 2025, rectificată;
* art. XXXIII din O.U.G. nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare;
* Ordonanţei Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare;
* Ordonanţei Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările și completările ulterioare;
* Ordinului Ministrului Finanţelor Publice nr. 3818/2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia;
* Hotărârii Consiliului Județean Cluj nr. 229/28.11.2024 privind desemnarea reprezentanţilor Judeţului Cluj în adunarea generală a acţionarilor la societăţile la care acesta este acţionar.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se aprobă Bugetul de venituri şi cheltuieli pe anul 2025 al societății TETAROM S.A. cuprins în **anexele nr. 1-5** care fac parte integrantă din prezenta hotărâre.

**(2)** Consiliul Județean Cluj nu va garanta împrumuturile contractate de societatea TETAROM S.A. și nu va aloca din bugetul propriu al Județului Cluj sume reprezentând cofinanțări / transferuri pentru realizarea investițiilor.

**Art. 2.** Se acordă mandat special domnului Molhem Bashar, reprezentant al Judeţului Cluj în Adunarea Generală a Acţionarilor la TETAROM S.A, pentru aprobarea Bugetului de venituri şi cheltuieli pe anul 2025, al societăţii TETAROM S.A. menţionat la art. 1.

**Art. 3.** SocietateaTETAROM S.A. va transmite trimestrial Consiliului Judeţean Cluj, execuția bugetară (anexa 2 și anexa 4 conform Ordinului M.F.P. nr. 3.818/2019), până în data de 30 inclusiv a lunii următoare încheierii trimestrului. Execuția finală anuală se va prezenta la termenul stabilit pentru prezentarea situațiilor financiare anuale.

**Art. 4.** Reprezentantul Judeţului Cluj în Adunarea Generală a Acţionarilor la TETAROM S.A. va depune la Consiliul Judeţean Cluj, în termen de cel mult două zile de la data desfăşurării şedinţei A.G.A., copii conforme cu originalul ale hotărârii adoptate şi a procesului-verbal al şedinţei.

**Art. 5.** Cu punerea în aplicare a prevederilor prezentei hotărâri se încredinţează reprezentantul Judeţului Cluj în A.G.A. la TETAROM S.A. şi societatea TETAROM S.A.

**Art. 6.** Prezenta hotărâre se comunică Direcţiei Generale Buget Finanţe, Resurse Umane; reprezentantului Judeţului Cluj în A.G.A. la TETAROM S.A, societății TETAROM S.A, precum şi Prefectului Judeţului Cluj şi se aduce la cunoştinţă publică prin afișarea la sediul Consiliului Județean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2025**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 10550/07.03.2025

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | | privind aprobarea Bugetului de venituri şi cheltuieli pe anul 2025 al societății TETAROM S.A. | | |
| **Compartiment de resort:** | | DGBFRU  Serviciul Resurse Umane, Compartiment Guvernanță Corporativă | | |
| **Secțiunea 1 – Documentare și analiză:** | | | | |
| Actele normative incidente în cazul acestui proiect de hotărâre sunt:   * Legea nr. 9/2025 a bugetului de stat pe anul 2025, rectificată;   -art. XXXIII din O.U.G. nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare;  - Legea Contabilității nr. 82/1991, republicată, cu modificările și completările ulterioare;  - Ordonanța Guvernului nr. 26 din 21 august 2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările și completările ulterioare;  - Ordonanța Guvernului nr. 64 din 30 august 2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările și completările ulterioare;  -Ordinul Ministrului Finanțelor Publice nr. 3.818 din 30 decembrie 2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia.  -Hotărârea Consiliului Județean Cluj nr. 229/28.11.2024 privind desemnarea reprezentanţilor Judeţului Cluj în adunarea generală a acţionarilor la societăţile la care acesta este acţionar  Prin proiectul de hotărâre analizat se respectă și se pun în aplicare prevederile/normele aplicabile domeniului reglementat. | | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| În conformitate cu prevederile art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare, Bugetele de venituri şi cheltuieli ale operatorilor economici se aprobă prin hotărâre a consiliului judeţean.  Conform art. 6 alin. (1) din Ordonanța Guvernului nr. 26/2013, *operatorii economici prevăzuţi la art. 4 alin. (1) lit. a)-c) prezintă, în vederea aprobării, după consultarea prealabilă a organizaţiilor sindicale, bugetul de venituri şi cheltuieli însoţit de anexele de fundamentare, întocmite în conformitate cu prevederile* *legale în vigoare, organelor administraţiei publice centrale ori locale, după caz, în subordinea, în coordonarea, sub autoritatea sau în portofoliul cărora se află, în termen de 45 de zile de la intrarea în vigoare a legii anuale a bugetului de stat sau a aprobării bugetelor locale ale comunelor, oraşelor, municipiilor, sectoarelor municipiului Bucureşti, judeţelor sau municipiului Bucureşti, după caz.*  Societatea a întocmit Bugetul de venituri şi cheltuieli pe anul 2025, l-a aprobat în Consiliul de Administrație prin Hotărârea nr. 1 din 03.03.2025 şi prin adresa nr. 573/04.03.2025, înregistrată la Consiliul Judeţean Cluj cu nr. 9867/04.03.2025, l-a prezentat spre aprobare Consiliului Județean Cluj.  Veniturile totale estimate a fi realizate în anul 2025 sunt în sumă de 59.908 mii lei, din care, venituri din exploatare 59.281 mii lei şi venituri financiare în sumă de 627 mii lei şi sunt prezentate în structură şi pe fiecare categorie de venit în anexa la prezenta hotărâre.  Nivelul total al cheltuielilor pentru anul 2025 a fost estimat la suma de 56.801 mii lei, din care cheltuieli din exploatare în sumă de 56.800 mii lei şi cheltuieli financiare în sumă de 1 mii lei, prezentate de asemenea în anexa la prezenta hotărâre. Rezultatul brut estimat a se realiza în anul 2025 este de 3.107 mii lei.  Nivelul cheltuielilor de natură salarială este estimat a fi de 9.692 mii lei, dintr-un total al cheltuielilor cu personalul în cuantum de 11.525 mii lei și a fost fundamentat având în vedere prevederile O.U.G. nr. 156 din 30 decembrie 2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare.  Investițiile propuse pentru anul 2025 sunt în valoare de 2.155 mii lei, din care 1.255 mii lei vor proveni din surse proprii de finanțare(amortizare și profit) iar restul de 900 mii lei din alte surse de finanțare(subvenții, despăgubiri precum și din Fondul pentru modernizare în România, Programul-cheie 1).  Veniturile şi cheltuielile totale au fost estimate astfel încât indicele de creştere a cheltuielilor totale să nu depăşească indicele de creştere a veniturilor totale.  Proiectul privind bugetul de venituri și cheltuieli pe anul 2025 a fost supus controlului financiar de gestiune, conform Hotărârii Guvernului nr. 1151/2012.  Bugetul de venituri şi cheltuieli prezentat în anexa la prezenta hotărâre s-a completat conform cerinţelor din structura acestuia şi în corelaţie cu indicatorii economico-financiari din anexele de fundamentare prezentate de operatorul economic.  Fundamentarea bugetului s-a făcut cu respectarea prevederilor legale ale Ordinului Ministrului Finanţelor Publice nr. 3818/2019 privind aprobarea formatului şi structurii bugetului de venituri şi cheltuieli întocmit de către operatorii economici, precum şi a anexelor de fundamentare a acestuia.  TETAROM S.A. a transmis și înregistrat la Consiliul Județean Cluj cu nr. 9780/04.03.2025 convocatorul Adunării Generale a Acționarilor nr. 562/03.03.2025, pentru data de 28.03.2025, ora 11:00, având pe ordinea de zi aprobarea Bugetului de venituri și cheltuieli pe anul 2025. | | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | | |
| Prezentul proiect de hotărâre are și va avea impact financiar asupra bugetului judeţului. Având în vedere rezultatul estimat a fi realizat, vor fi afectate veniturile bugetului județului realizate din încasarea vărsămintelor/dividendelor de la intreprinderile publice aflate în subordinea, autoritatea, coordonarea Consiliului Județean Cluj.  Conform proiecției bugetare pentru anul 2025, societatea a estimat dividende ce vor reveni Consiliului Județean Cluj în cuantum de 1249 mii lei.  În anul 2025 veniturile și cheltuielile societății TETAROM S.A, vor fi în concordanță cu Bugetul de venituri și cheltuieli pe anul 2025, aprobat prin prezenta hotărâre.  Societatea TETAROM S.A. va transmite trimestrial Consiliului Judeţean Cluj, execuția bugetară (anexa 2 și anexa 4 ale Ordinului Ministrului Finanțelor Publice nr. 3818/2019), până în data de 30 inclusiv a lunii următoare încheierii trimestrului. Execuția finală anuală se va prezenta la termenul stabilit pentru prezentarea situațiilor financiare anuale. | | | | |
| ***Secțiunea a 4-a - Concluzii/propuneri:*** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește**  cerințele tehnice specificate la Secțiunea a 2-a” | | | | |
|  | **Prenume și nume** | | **Data** | **Semnătura** |
| Avizat: Director general | Cristina Șchiop | |  |  |
| Verificat: Șef birou | Corina Mocan | |  |  |
| Elaborat: Consilier | Ciprian Leonte | |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE**  **privind aprobarea Bugetului de venituri şi cheltuieli pe anul 2025 al societății TETAROM S.A.** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Generală Buget Finanțe, Resurse Umane/ Serviciul Resurse Umane, Guvernanță Corporativă | 07.03.2025 |  | Raport întocmit |
|  |  |  |  |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina Oltean |  | | avizat |
|  |  | |  |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| **Simona Gaci** | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| **2** |  |  |  |